Jul 05,2016
'రేబిజ్‌టెక్‌' చేతికి 'క్విక్‌ ఎడ్మిన్‌' ఈఆర్‌పీ
నవతెలంగాణ-హైదరాబాద్‌ : హైదరాబాద్‌ కేంద్రంగా పనిచేస్తున్న 'రే బిజినెస్‌ టెక్నాలజీస్‌' (రే బిజ్‌ టెక్‌) ఈఆర్‌పీ విభాగంలో తన ఉనికిని మరింత విస్తరించాలని యోచిస్తోంది. ఇందులో భాగంగా సంస్థ తాజాగా సరికొత్త ఈఆర్‌పీ ఉత్పత్తి 'క్విక్‌ఎడ్మిన్‌'ను సొంతం చేసుకుంది. విద్యా సంస్థలకు అవసరమైన అన్ని రకాల బ్యాక్‌-ఆఫీస్‌ కార్యకలాపాలను నిరంతరాయంగా అందజేసేలా రూపొందించిన 'క్విక్‌ ఎడ్మిన్‌' కొనుగోలు మూలంగా సంస్థ ఈ విభాగంలో మరింతగా బలపడేందుకు వీలు పడనుందని 'రే బిజ్‌టెక్‌' మేనేజింగ్‌ డైరెక్టర్‌ అజరురే తెలిపారు. అడ్మిషన్ల నుంచి మొదలుకొని లైబ్రెరీ, పరీక్షలు, క్యాంపస్‌ న్యూస్‌, హాస్టల్స్‌, ట్రాన్స్‌పోర్ట్‌, ఈవెంట్స్‌, అటెండెన్స్‌ వంటి కార్యకలాపాలను సరికొత్త ఈఆర్‌పీ ద్వారా అందించేందుకు వీలు పడుతుందని వివరించారు. విద్యా విభాగంలో సంస్థ తొలిసారిగా ఈఆర్‌పీని చేజిక్కించుకోవడంతో రానున్న రోజుల్లో భారత్‌తో సహా అమెరికా, ఆస్ట్రేలియాల్లో మరింతగా విస్తరించేందుకు దోహదం చేయగలదని అభిప్రాయపడ్డారు.
మీ స్నేహితులకు రికమెండ్ చెయ్యండి